Les Entitats Catalanes d'Acció Social alerten que la pobresa es cronifica tot i la recuperació econòmica
ACN Barcelona.-Les Entitats Catalanes d'Acció Social (ECAS) han alertat que la pobresa es cronifica tot i la recuperació econòmica, segons recull la vuitena edició de l'informe 'INSOCAT', que analitza la contradicció que viu la societat catalana enriquint-se i empobrint-se alhora. Els ingressos mitjans nets han crescut el 2016 en un 3,1% respecte l'any anterior per persona i un 2,2% més per llar. Tot i això, ha augmentat la pobresa i actualment un 19,2% de la població catalana es troba en situació de risc. Des de les entitats socials denuncien que la clau està en el repartiment desigual de la riquesa generada i que la proliferació de llocs de treball amb condicions laborals precàries continua alimentant el fenomen dels treballadors pobres. Concretament, la taxa de risc de pobresa en el treball ha passat d'un 8,6% el 2008 a un 12% el 2016.
Quina és l'edició actual de l'informe 'INSOCAT'?
la vuitena